ΜΕΣΑΙΩΝΙΚΗ ΚΑΙ ΝΕΟΤΕΡΗ ΙΣΤΟΡΙΑ

Β’ ΓΥΜΝΑΣΙΟΥ

**III.ΑΝΑΣΥΣΤΑΣΗ ΒΥΖΑΝΤΙΟΥ ΚΑΙ ΥΠΟΤΑΓΗ ΣΤΟΥΣ ΟΘΩΜΑΝΟΥΣ**

**1. Εξάπλωση των Τούρκων και τελευταίες προσπάθειες για ανάσχεσή τους.**

**α. Η αδυναμία του Βυζαντίου**

∎ Η τελευταία αναλαμπή του Βυζαντίου κράτησε ως τα μέσα του 14ου αιώνα.

∎ Αποτελέσματα εμφυλίων πολέμων:

- Οικονομική και στρατιωτική κατάρρευση

- Υποτίμηση νομίσματος

- Επιβολή βαριάς φορολογίας με συνέπεια επαναστάσεις του λαού και της μεσαίας τάξης κατά των ευγενών σε Θεσσαλονίκη και Ανδριανούπολη.

- Εξασθένηση της δύναμης του στρατού και του στόλου λόγω των πολλών μισθοφόρων.

- Η Αυτοκρατορία περιορίζεται στα Στενά και λίγο αργότερα καταλύεται από τους Οθωμανούς.

**β. Οι Οθωμανοί και οι κατακτήσεις τους**

**Οι Οθωμανοί**

∎ Ήταν ασιάτες νομάδες που μετανάστευσαν κοντά στην Προύσα.

∎ Οργανώθηκαν από το σουλτάνο **Οσμάν** ή **Οθμάν** (από εκεί πήραν το όνομά τους).

∎ Εκμεταλλεύτηκαν την κατάργηση των βυζαντινών ακριτών και αξιοποίησαν τον ισλαμικό θεσμό των γαζήδων(=φανατικοί μαχητές του Ισλάμ) για την παράδοση ελληνικών πόλεων έπειτα από μακρόχρονη πολιορκία.

∎ Μετά από πολύχρονους αγώνες κατέλαβαν σταδιακά τη Μικρά Ασία.

∎ Για την αύξηση του στρατού τους στρατολόγησαν παιδιά Χριστιανών (παιδομάζωμα), που αποτέλεσαν τα τμήματα των γενιτσάρων(«νέος στρατός»).

ΜΕΣΑ 14ου αι: Μετά την κατάληψη της Καλλίπολης (1354) άρχισαν να καταλαμβάνουν βαλκανικά εδάφη.

- Αξιοποίησαν τη διαίρεση των βαλκανικών λαών.

- Στη μάχη του Κοσσυφοπεδίου (1389) οι Σέρβοι ηττήθηκαν και αναγνώρισαν την οθωμανική επικυριαρχία.

**γ. Προσπάθειες ανάσχεσης των Οθωμανών**

∎ Το 1402, η νίκη των Μογγόλων επί των Οθωμανών(Βαγιαζίτ) στην Άγκυρα δίνει παράταση ζωής στο Βυζαντινό κράτος, αφού προκλήθηκε βαθιά κρίση στο Οθωμανικό Κράτος.

∎ Οι αυτοκράτορες του Βυζαντίου Ιωάννης Ε’, Μανουήλ Β’ και Ιωάννης Η’ πήγαν στη Δύση για βοήθεια.

**Στη σύνοδο Φερράρας-Φλωρεντίας (1438-9)**

∎ Ο Ιωάννης Η’ αποδέχθηκε την «**ένωση**» δηλαδή την υποταγή της ορθόδοξης εκκλησίας στη Ρωμαϊκή.

∎ Ο λαός δε δέχθηκε ποτέ αυτή τη συμφωνία.

∎ Τελικά το Βυζάντιο δεν έλαβε βοήθεια από τη Δύση και έμεινε απροστάτευτο στα κατακτητικά σχέδια των Οθωμανών.

**ΕΡΩΤΗΣΕΙΣ**

1. Τι γνωρίζεις για την εσωτερική και εξωτερική αδυναμία του Βυζαντινού κράτους κατά τον 14ο αιώνα και την Αυτοκρατορία των Στενών;
2. Ποια ήταν η προέλευση και η οργάνωση των Οθωμανών Τούρκων;
3. Τι γνωρίζεις για τη Σύνοδο της Φερράρας-Φλωρεντίας;